Vee, skakeer, tik. Grimering is ’n stukkie kuns en vir dié tegnieke het jy die regte borsels nodig. Hiér is jou volledige SARIE-gids vir grimeerborsels. Ons kies vir jou die beste ...
As jy gereeld ’n los poeiergrimering gebruik, belê in ’n poeierborsel met ’n groot kop. Dit help dat die poeier meer eweredig aanwend.
Dié grimeerborsels is dalk nie die eerste borsels wat jy sal kies nie, maar as jy ernstig is oor grimering is dit ’n moet.
As jy hou van volledige bedekking is ’n plat onderlaagborsel nodig. Dit help om jou vel goed te bedek sonder dat dit onnatuurlik lyk.
’n Plat verbloemerborsel maak dit maklik om die produk glad en egalig aan te wend, terwyl die dun punt by die moeilike dele bykom, soos rondom jou neusvleuels.
Skaf hierdie borsel aan as jy gereeld donkerder lipstiffie skakerings soos rooi en bessie dra. Dis net makliker om diep kleure netjies en perfek met ’n kwassie aan te wend.